Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: 1 Az ügyfél az országkódok és a jogcím kitöltésére szolgáló mezõt üresen hagyja, amennyiben jegybanki információs rendszerhez kapcsolódó jogcímezési kötelezettségrõl szóló 16/2005. (VII.27.) MNB rendelet 3.§
Paragraph Index: 888

c) a bankon csupán keresztülfutó tétel miatt felszámított jutalék. Az a) esetben a jutalékkal nem csökkentett összeg jelenik meg a fizetési forgalomban a külföldi vagy belföldi nostro számlán (mely a tranzakció elszámolása során az ügyfél számlájának ellenszámlája). A b) esetben a nem rezidens által fizetett jutalék a 220. Pénzügyi szolgáltatások jogcímen szerepel a fizetési forgalomban. A c) esetben ha a jutalékot a kedvezményezett viseli, a felszámított jutalék a tétel elszámolásával egyidejûleg a 793. Rezidenseknek felszámított jutalék, vagy a 220. Pénzügyi szolgáltatások jogcímen bevételként jelenik meg. Ha a rezidens vagy nem rezidens megbízó vállalta a – késõbb felszámított – jutalék megfizetését, azt szintén a 793. Rezidenseknek felszámított jutalék, vagy 220. Pénzügyi szolgáltatások jogcímen kell elszámolni, azonban ekkor a számlaáttét jogcímen – mivel ez az adatszolgáltatónál sem számlaáttétként jelenik meg – egyenleg nem keletkezhet. 5.4. Konverziók Konverziós ügyletnek a hitelintézet nem rezidens – saját, vagy más bank – ügyfele részére végzett, valamint nem rezidens hitelintézetekkel kötött deviza-deviza, forint-deviza, valuta-valuta, forint-valuta és valuta-deviza átváltásai tekintendõk. Forint-deviza és forint-valuta átváltáskor a forint készpénzt érintõ tranzakciókat nem konverzióként kell jelenteni. (Részletesen lásd a Pénztári tranzakciók résznél.) A hitelintézetek nem rezidensekkel kapcsolatos, azonos és különbözõ devizákat érintõ valuta-deviza konverziói esetében (nem rezidens számlatulajdonosok javára / terhére történõ valuta be-, illetve kifizetések és az azokkal kapcsolatos deviza elszámolások, valamint a külföldre történõ valuta kiküldések, illetve onnan érkezõ ellátmányok valuta-, deviza elszámolásoknál) a jogcímezés független attól, hogy a deviza / valuta elszámolása 100-as vagy 900-as típuson valósul meg. A deviza nostron / forint loron (vostron) megjelenõ deviza-forint átváltásoknál is 911-es jogcím használandó. Ha a valuta kiküldés / beérkezés elszámolása és a deviza jóváírása / terhelése nem ugyanabban a hónapban történik meg, akkor a tárgyhó végéig le nem zárt – ún. valuta ki- és beszállítási számlákon nyilvántartott – tételeket a rövid lejáratú egyéb követelések, illetve tartozások között kell szerepeltetni. A rezidens hitelintézettel kötött ügylet esetén a konverziós jogcím nem alkalmazható. Ebben az esetben – két devizát érintõ ügyletnél mindkét (100-as vagy 900-as) típuson, deviza-forint ügyletnél csak a jogcímezendõ devizaszámlán – az ügyletben részt vevõ másik bank jogcímét kell megadni. Rezidens ügyfél részére végzett deviza-deviza átváltások nem részei a fizetési mérleg adatszolgáltatásoknak. Rezidens vagy nem rezidens ügyfél részére végzett valuta-valuta váltás, valamint nem rezidens számlájának terhelésével / jóváírásával együtt járó valuta kifizetés / befizetés esetén is konverziós jogcím használandó. Konverzióként az azonnali ügyletek jelentendõk. Azonnali ügyletrõl akkor lehet beszélni, ha az ügylet az üzletkötést követõ legkorábbi idõpontban teljesítésbe megy, azaz adott értéknapra az üzletkötés napjánál késõbbi idõpontban már nem – vagy csak plusz költségek ellenében – lehet üzletet kötni. A legkorábbi teljesítés értéknapja ügyletenként más és más, továbbá az értéknapot a hétvégék és bankszünnapok is befolyásolják. Az O/N és a T/N swapokat a fizetési mérleg adatszolgáltatásokban (M01, M02) derivatív ügyletként kell kezelni. Az O/N és T/N swap ügyletek határidõs lábát azért kell határidõs ügyletekkel azonos módon jogcímezni és hó végén fennálló állományát kiértékelni – annak ellenére, hogy a spot lejárati intervallumon belül vannak –, mert az elõre megállapodott árfolyamon visszaváltott O/N vagy T/N ügylet eredménye nem egyezik meg a T+2 idõpontban kötött konverzió eredményével. A második spot ügylet tükrözheti pl. a adatszolgáltató pozíciójával kapcsolatos idõközben megváltozott preferenciáját is, míg a swap ügyleteknél – legyenek akármilyen rövidek – nem ez a helyzet. A bankok a swap ügyleteket inkább (deviza vagy forint) finanszírozásra használják, a spot ügyleteket pedig pozíció nyitásra vagy zárásra. Az értékpapír ügyletekkel összefüggõ átváltások esetében külön kiemelést érdemel, hogy az értékpapír adás vételének prompt jellege önmagában nem határozza meg a konverzió spot, avagy határidõs jellegét. Rezidens nem-hitelintézeti ügyfelek nem rezidens bankkal kötött konverziós ügyleteit a 66. Egyéb rövid követelések jogcímcsoport jogcímein, a nem rezidens anyavállalattal vagy elszámolóközponttal kötött átváltásokat a 92. jogcímcsoport jogcímein, a nem rezidens leányvállalatokkal kapcsolatos átváltásokat pedig a 82. jogcímcsoport jogcímein kell jelenteni. 5.5. Pénztári tranzakciók A pénzváltás, azaz valuta-forint készpénz konverzió esetében a tranzakció jogcímét (az átváltás okát) az ügyféltõl kapott információ alapján kell jelenteni (a nem rezidens milyen célból vált valutát forintra vagy milyen ügyletbõl származó forintot vált át valutára, illetve a rezidens mire kívánja költeni a forintért vásárolt valutát vagy milyen ügyletbõl származik a forintra váltott valutája). A jogcím az adatszolgáltató valutakészletének változását magyarázza. Amennyiben a valutakészlet változása nem rezidens és nem rezidens közötti tranzakcióhoz kapcsolódik, úgy az adatszolgáltató csak az ügyfél rezidens vagy nem rezidens státuszára utaló jogcímet ad ki. Rezidens ügyfél esetén 790. Rezidensek pénzváltásai, nem rezidens ügyfél esetében a

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes